Source: https://www.epi.sk/zz/1985-102
Timestamp: 2020-02-17 18:01:30+00:00
Document Index: 7432250

Matched Legal Cases: ['§ 1', '§ 2', '§ 3', '§ 4', '§ 391', '§ 2']

102/1985 Zb. Vyhláška Ministerstva lesného a vodného hospodárstva Slovenskej socialistickej republiky o určení vy... | Aktuálne znenie
Hľadaj v 102/1985 ×
102/1985 Zb.
Vyhláška č. 102/1985 Zb.Vyhláška Ministerstva lesného a vodného hospodárstva Slovenskej socialistickej republiky o určení vybraných lesných výrobkov a organizácií oprávnených na ich nákup
Čiastka 29/1985
Platnosť od 06.12.1985
§ 1 - Určenie vybraných lesných výrobkov
§ 2 - Organizácie oprávnené nakupovať vybrané lesné výrobky
§ 3 - Organizácie oprávnené dodávať vybrané lesné výrobky
§ 4 - Organizácia oprávnená na nákup a spracovanie semenných šušiek a plodov, uskladňovanie a dodávku semien lesných drevín
z 13. novembra 1985
o určení vybraných lesných výrobkov a organizácií oprávnených na ich nákup
Ministerstvo lesného a vodného hospodárstva Slovenskej socialistickej republiky ustanovuje po dohode so zúčastnenými ministerstvami podľa § 391 ods. 4 Hospodárskeho zákonníka č. 109/1964 Zb. v úplnom znení vyhlásenom pod č. 45/1983 Zb.:
Určenie vybraných lesných výrobkov
(1) Vybrané lesné výrobky sú
a) výrezy I. až IV. triedy akosti ihličnaté a listnaté, drevo V. triedy akosti ihličnaté a listnaté, výmetová guľatina ihličnatá a listnatá, priemyslová tenčina ihličnatá a listnatá, surové kmene ihličnaté a listnaté,
b) vianočné stromčeky,
c) šušky, plody a semená lesných drevín,
d) semenáčiky, sadenice a odrezky lesných drevín.
(2) Drevom z vybraných stromov rastúcich mimo lesa sú sortimenty dreva uvedené v odseku 1 písm. a), ktoré vlastník (správca, užívateľ) stromov ponúka organizácii určenej na nákup.
(3) Ostatné lesné výrobky sú najmä:
a) drevo VI. triedy akosti ihličnaté a listnaté, tenčina a štiepky,
b) kôra,
c) raždie a haluzina,
d) živica a miazga,
e) brezové a vrbové prútie, prúty a palice,
f) lyko,
g) čalunícka tráva,
h) imelo.
Organizácie oprávnené nakupovať vybrané lesné výrobky
(1) Vybrané lesné výrobky od užívateľov lesov môžu nakupovať len určené organizácie, ktorými sú:
a) štátne organizácie lesného hospodárstva riadené Ministerstvom lesného a vodného hospodárstva Slovenskej socialistickej republiky, a to:
Západoslovenské štátne lesy Bratislava,
Stredoslovenské štátne lesy Banská Bystrica,
Severoslovenské štátne lesy Žilina,
Východoslovenské štátne lesy Košice,
Štátne lesy Topoľčianky,
Správa Tatranského národného parku Tatranská Lomnica v obvode svojich lesných hospodárskych celkov a v obvodoch lesných hospodárskych celkov, v ktorých vykonávajú odbornú správu lesov,1)
b) štátne organizácie lesného hospodárstva riadené Ministerstvom národnej obrany, a to:
Vojenské lesy a majetky n. p. Malacky,
Vojenské lesy a majetky n. p. Pliešovce,
Vojenské lesy a majetky n. p. Kežmarok,
Vojenské lesy a majetky n. p. Kamenica nad Cirochou v obvodoch svojich lesných hospodárskych celkov,
c) organizácie, ktorým Ministerstvo lesného a vodného hospodárstva Slovenskej socialistickej republiky zverilo1) výkon odbornej správy lesov, a to:
Školský lesný podnik Vysokej školy lesníckej a drevárskej Zvolen.
(2) Drevo zo stromov rastúcich mimo lesa vykupujú na to určené organizácie.2)
Organizácie oprávnené dodávať vybrané lesné výrobky
Vybrané lesné výrobky dodávajú odberateľom:
a) organizácie uvedené v § 2 ods. 1,
b) organizácie, ktorým bol obmedzený výkon odbornej správy lesov:
Školské lesy Strednej lesníckej školy Banská Štiavnica,
Školské lesy Prešov - Cemjata,
Školské lesy Strednej lesníckej školy Liptovský Hrádok,
Závody všeobecného strojárstva - Zbrojovka Vsetín koncernový podnik - Lesná správa Vsetín,
Chemko n. p. Strážske, okres Michalovce,
Závody ťažkého strojárstva n. p. Dubnica nad Váhom,
Závody všeobecného strojárstva, koncernový podnik, Dubnica nad Váhom,
Lesopoľnohospodársky štátny majetok Ulíč;
tieto organizácie môžu dodávať vybrané lesné výrobky, ak sa dohodnú s určenou organizáciou,
c) ostatní užívatelia alebo socialistické organizácie po dohode s určenou organizáciou.
Organizácia oprávnená na nákup a spracovanie semenných šušiek a plodov, uskladňovanie a dodávku semien lesných drevín
Semenné šušky nakupujú a spracúvajú a semená lesných drevín dodávajú Severoslovenské štátne lesy Žilina.
Ministerstvo lesného a vodného hospodárstva Slovenskej socialistickej republiky po dohode so zúčastnenými ministerstvami môže v odôvodnených prípadoch na prechodnú dobu preradiť niektorý ostatný lesný výrobok medzi vybrané lesné výrobky a naopak.
1) Zákon č. 100/1977 Zb. o hospodárení v lesoch a štátnej správe lesného hospodárstva.
2) V Západoslovenskom kraji Drevoindustria n. p. Žilina. V Stredoslovenskom kraji Bučina n. p. Zvolen. Vo Východoslovenskom kraji Bukóza n. p. Vranov.